Кавказым и щIыуэпс телъыджэр
СурэтыщI гъуазджэмкIэ музейм фокIадэм и 16 — 29-хэм щекIуэкIынущ Дагъыстэнымрэ Къэбэрдей-Балъкъэрымрэ я сурэтыщIхэм я IэдакъэщIэкI гъэщIэгъуэнхэр щызэхуэхьэса «Кавказым и щIыуэпсыр» гъэлъэгъуэныгъэр.
РАН-м и член-корреспондент Тембот Аслъэнбий и цIэр зезыхьэ школыр илъэс 30 зэрырикъум, бгылъэ щIыпIэхэм я щIыуэпсым и институтыр илъэс 25-рэ зэрырикъум я щIыхькIэ къызэрагъэпэща VII Урысейпсо конференцым хеубыдэ мы выставкэри.
Сурэтхэм я гъэлъэгъуэныгъэмрэ конференцымрэ зыр адрейм пащэу гъэщIэгъуэну зэподжэж.
ЩIыуэпсым и сурэтыщIхэм къалэнышхуэ я пщэ къыдохуэ. Абыхэм цIыхухэм бгъэдалъхьэ щIыуэпсыр хъумэным и мыхьэнэр зэрылъагэр, абы гууз-лыуз хуиIэн зэрыхуейр. ЩIыуэпсыр хъумэнымкIэ цIыхум и къару илъымрэ абы игъэзащIэ къалэнымрэ щынэIурытщ а теплъэгъуэхэм.
Къэбэрдей-Балъкъэрым щыпсэухэмрэ щыхьэщIэхэмрэ «Кавказым и щIыуэпсыр» гъэлъэгъуэныгъэм фыдогъэблагъэ.
